钦定古今图书集成/明伦汇编/氏族典/第130卷 > 陈际泰
## 钦定古今图书集成/明伦汇编/氏族典/第130卷 > 陈际泰

按《明外史艾南英传》：“陈际泰，字大士，临川人。父流寓
汀州武平，生于其地。家贫不能从师，又无书时，取旁
舍儿书，屏人窃诵。十岁，于外家药笼中见《诗经》，取而
疾走。父见之怒，督往田，则携至田所，踞高阜而哦，遂
毕身不忘。久之，返临川，与南英辈以时文名天下。际
泰，崇祯三年举于乡，又四年成进士，年六十有八矣。”
又三年，除行人。居四年，护故相《蔡国》用丧南行，卒于
道。